Liceul Tehnologic T.F.,,Anghel Saligny” – Simeria

Structura: Școala Gimnazială ,,Sigismund Toduță”

**EVALUAREA PROIECTULUI ,,VARIETĂȚI MATEMATICE”**

**Clasele V – VIII**

**Anul școlar 2020 - 2021**

 Prin proiectul educațional ,,Varietăți Matematice”, derulat în anul școlar 2020 – 2021, în cadrul comisiei metodice a ariei curriculare ,,Matematică și științe’’, a școlii și pe portalul <http://www.didactic.ro>, la clasele V - VIII, cu echipe de lucru din clasele: a VI-a C, a VII – a D, a VI – a C, opțional, a VII – a D, opțional, a VIII – a A, opțional, am realizat într-un mod mai cuprinzător organizarea predării – învățării – evaluării cunoștințelor de matematică prevăzute în Curriculum Național și în Curriculum la Decizia Școlii, la disciplinele: matematică și matematică opțional.

 **Durata de lucru** la activitățile propuse a fost 14.09.2020 - 1.07.2021, prin secvențe determinate, prestabilite și prin secvențe structurate circumstanțial.

 **Tipul proiectului** este de învățare constructivă și de rezolvări de probleme, atât la activitățile de curs, ținute în clasă sau pe portalul Google Classroom, on – line, cât și la activitățile extrașcolare, având conotație: teoretică, practică, constructivă, creativă și recreativă.

 Am realizat temele propuse la termenele stabilite în proiect și pot fi caracterizate ca fiind bune și foarte bune, în raport cu obiectivele cognitive, afectiv-atitudinale și acționale, propuse.

 **Caracteristici:**

- activitățile proiectului au fost subordonate realizării unor obiective concrete, stabilite de profesor și a unor obiective stabilite din proprie inițiativă a elevilor;

- elevii au realizat materiale în mod independent, în grupuri și în echipe temporare de lucru și îndrumați de mine;

- au fost îmbinate cunoștințele teoretice cu activitățile practic – aplicative și evaluative, atât la lecții, cât și la: unitățile de învățare, capitole, sfârșitul semestrelor și al anului școlar, în raport cu posibilitățile elevilor, ca provocări, îndemn la cercetare și căutare, reflecții, formularea unor răspunsuri, rezolvarea unor probleme de matematică, de matematică aplicată în cotidian, de matematică distractivă și recreativă, activități recreativ – educative etc.;

- ca finalitate, efortul depus la realizarea materialelor, după natura lor concretă, s-a materializat prin:

 \* expunerea parțială a lucrărilor și a materialelor realizate de către profesor și elevi în spațiul virtual al proiectului pe platforma educațională <http://www.didactic.ro>, în cuprinsul blogului [www.mathematicalvariety.blogspot.com](http://www.mathematicalvariety.blogspot.com), în clasele virtuale de pe pagina web Google Classroom și în cuprinsul paginilor de pe portalul [www.facebook.com](http://www.facebook.com) : Cosma Teodora și Varietăți Matematice - Cosma Teodora;

 \* rezultatele obținute de către elevi la concursul ,,Varietăți Matematice”, organizat în acest an școlar, pot fi văzute în cadrul proiectului;

 \* evaluarea asimilării cunoștințelor dobândite de către elevi și evitarea eșecului școlar, prin activități recuperatorii; am avut un singur elev din clasa a VI – a C cu situația neâncheiată la matematică și la disciplina opțională, dar a promovat examenele pentru încheierea situației școlare, din 29 – 30.06.2021 și toți elevii au promovat la disciplinele matematică și ,,Complemente de matematică’’ – disciplina opțională;

 \* evaluarea efectelor de ordin afectiv – atitudinal, cum ar fi: autonomie, inițiativă, empatie, responsabilitate, perseverență, cooperare etc. și a unor însușiri socio – morale, cum ar fi: onestitatea, bunul – simț, nettiquete ș.a.

Ca profesor, am avut rol de facilitator, de coordonator, de formator, de animator, de consultant, de evaluator continuu și la finalul activităților, de a atenționa elevii referitor la unele dificultăți, de a stabili modul de încheiere a activităților și de prezentator al activităților, prin fotografii, filme și materiale electronice.

Capacitățile pe care le-am evaluat la elevi, prin fișele de lucru, fișele de evaluare, proiectele și portofoliile pe care le-am utilizat și le-am realizat pe parcursul întregului an școlar sunt: utilizarea cunoștințelor, aplicarea și distribuirea informațiilor, utilizarea corectă a bibliografiei și a altor surse de informare și de documentare, modul de a raționa logic și de a utiliza proceduri simple, de investigație și de analiză a datelor și a rezultatelor, de a măsura și de a compara rezultate, de a observa și de a alege metodele de lucru, de a sintetiza și de a organiza materiale teoretice și practic-aplicativ-rezolutive, de a realiza un produs (fișă de cunoștințe, planșă, poster, proiect tematic, portofolii, lucrări, teste, teme pentru acasă, muncă independentă, jocuri, rebusuri, desene etc), de a se exprima în limbaj matematic științific la activități on-line, având conținutul matematic.

**Autoevaluare:**

* Prin derularea acestui proiect am reușit să previn eșecul școlar, la fiecare clasă și am obținut promovabilitatea între 93,75 % și 100%;
* Am stimulat creativitatea elevilor, interesul pentru a participa la fiecare lecție și la fiecare activitate, prezentând lucrări personale și ale colegilor lor;
* Am aplicat și elaborat metode noi, moderne, de lucru la activitățile cu conținut matematic, cum ar fi: mini teste, mini postere, postere, jocuri matematice, fișe de lucru pentru activități diferențiate, fișe de portofoliu, proiecte tematice, activități de matematică aplicată în cotidian și de matematică distractivă, individuale și de grup, materiale pentru activități on-line etc.;
* Am reușit să prezint în cadrul proiectului, în pagina blogului și în paginile de pe facebook, în mod parțial, activități pe care le-am realizat cu elevii;
* Nu am avut sponsori și am utilizat materiale variate: compendiu, manuale, softuri educaționale, auxiliare didactice și resurse de pe Internet, de pe diferite site-uri în elaborarea materialelor;
* Am reușit să dezvolt pe multiple planuri personalitatea, în formare a elevilor, am lucrat cu calculatoarele electronice, tabletele și cu celulerele personale prin intermediul Internetului, elevii și-au creat adrese electronice și și-au editat paginile de pe facebook pentru comunicare și colaborare, am aplicat elementele de limba română, de limbi moderne, de fizică, de chimie, de abilități practice și de educație tehnologică la realizarea de fișe de cunoștințe, de fișe de lucru, de planșe, de postere, de felicitări, de desene, având conținut matematic etc.

 Pentru viitor, împreună cu elevii și cu profesorii colaboratori, dacă voi reuși, voi continua să derulez acest proiect educațional, valorificându-mi experiența dobândită, pentru a-l optimiza și pentru a-l contura competitiv.

 Mulțumesc, pentru atenție, aprecieri și pentru sprijinul acordat, în special, portalului

 <http://www.didactic.ro> , pentru că a aprobat realizarea la nivel național, online, a acestui proiect, celor interesați de activitățile de pe blogul [www.mathematicalvariety.blogspot.com](http://www.mathematicalvariety.blogspot.com) și celor care au apreciat paginile mele de pe portalul [www.facebook.com](http://www.facebook.com) .

 Simeria, 30.06.2021

 Profesor fondator și coordonator, Teodora Cosma.